Աննա Սանդրստրյոմ

Աննա Սանդստրյոմ (, լրիվ անունը՝ Anna Maria Carolina Sandström, ), շվեդ ֆեմինիստուհի, մանկավարժ-բարեփոխիչ, Շվեդիայի կրթության համակարգի ռահվիրա։

Կենսագրություն 
Ծնվել է 1854 թվականի սեպտեմբերի 3-ին Ստոկհոլմում, Գեոդեզիական խորհրդի քարտուղար Կարլ-Էրիկ Սանդստրյոմի (Carl Erik Sandström'''') և նրա կնոջ Աննա Հալլստրյոմի (Anna Hallström) ընտանիքում։  Ծնողների վաղաժամ մահից հետո, աղջիկը որպես որդեգրված երեխա դաստիարակվել է գնդապետ  Հյալմար Հագբերգի (Hjalmar Hagberg) ընտանիքում։
Նա կրթություն է ստացել Ստոկհոլմում աղջիկների Թագավորական նորմալ դպրոցում (Statens normalskola för flickor) և Թագավորական ճեմարանում (Högre lärarinneseminariet) և սկսեց աշխատել որպես ուսուցիչ։ Այդ պահին Շվեդիայի կանայք իրավունք ստացան սովորելու երկրի համալսարաններում, բայց Աննան չշարունակեց ուսումը։ 1874 թվականից մինչև 1882 թվականը նա աշխատել է Ստոկհոլմում՝ որպես ուսուցիչ Åhlinska skolan կանանց դպրոցում, այնուհետև 1881 թվականից մինչև 1883 թվականը՝ Södermalms högre läroanstalt för flickor-ում։

Նա քննադատության ենթարկեց ժամանակակից դպրոցական կրթությունը և շարունակեց զբաղվել ինքնակրթությամբ, ուսումնասիրելով պատմություն, լատիներեն, շվեդական և ֆրանսիական գրականություն։  Նա կարդում էր մանկավարժական գործունեության բարեփոխումների վերաբերյալ հրապարակումները։ Աննա Սանդստրյոմը հրապարակեց մի շարք աշխատանքներ կրթության թեմայով։ Նրա ստեղծագործությունները մեծ ուշադրություն գրավեցին և քննարկվում էին երկրի մանկավարժական հասարակայնության կողմից ։         Սանդստրյոմը մասնակցել է  Flickskolemöte-ի չորս հանձնաժողովների, 1886, 1893, 1897 և 1901 թվականներին, որտեղ ներկայացնում էր իր գաղափարները կրթական բարեփոխումների վերաբերյալ։ Նրան հաճախ էին հրավիրում բանավեճերի և հավաքների, որպես հեղինակավոր մանկավարժ-բարեփոխիչ։

1883 թվականին Աննա Սանդստրյոմը իր գործընկեր Ֆրեդերիկ Ռանկվիստի հետ համատեղ Ստոկհոլմում կազմակերպեցին Nya skolan դպրոցը (1886 թվականից այն կոչվում էր   Anna Sandströms skola): 1883 թվականից մինչև 1926 թվականը նա եղել է այդ դպրոցի տնօրենը։ 1900 թվականին նա Ստոկհոլմում կին ուսուցիչների  համար կազմակերպեց կանանց ճեմարան (Anna Sandströms högre lärarinneseminarium), որը ղեկավարեց 1900-1926 թվականներին։ Նրա ճեմարանը այլընտրանք դարձավ Թագավորական ուսուցչական ճեմարանին  (Kungliga Högre Lärarinneseminariet): Երիտասարդ կանանց դաստիարակության աշխատանքները հաջող կազմակերպելու համար 1904 թվականին  շվեդ մանկավարժ - բարեփոխիչը ստացավ Իլլիս Կվորում մեդալ։  

1883 թվականին Ֆրեդերիկ Լարս Հոկերբերգի  (Fredrik Lars Hökerberg, 1851-1924) հետ միասին  Աննա Սանդստրյոմը դարձավ Verdandi արմատական թերթի համահիմնադիր, որը նա խմբագրեց 1883-1929 թվականներին։ Թերթը, որ ղեկավարում էր Աննան Uffe կեղծանունով, եղել է Շվեդիայի առաջատար կրթական թերթը մինչև 1920-ական թվականները։

Աննա Սանդրստրյոմը մահացել է 1931 թվականի մայիսի 26-ին, Ստոկհոլմում։ Թաղված է  Հյուսիսային գերեզմանատանը (Նորրա Բեգրավինգսպլատսեն )։ Ստոկհոլմի փողոցներից մեկը կոչվում է նրա անունով։

Աննա Սանդստրյոմը շվեդ բժիշկ և գիտնական Իվար Սանդստրյոմի քույրն էր, որը հանդիսանում էր վահանաձև գեղձի առաջին հայտնագործողը։

 Ծանոթագրություններ 

 Արտաքին հղումներ 
 Erik Wellander. Anna Sandström som pedagogisk nydanare. Nordisk tidskrift 1933.
 Gunhild Kyle''. Svensk flickskola under 1800-talet. Göteborg: Kvinnohistoriskt arkiv. 

Շվեդ մանկավարժներ
Շվեդ ֆեմինիստներ